Stor-London

Stor-London (engelsk: Greater London) er en region og et seremonielt grevskap i England. Regionen inkluderer hovedstaden i Det forente kongerike Storbritannia og Nord-Irland, London, men også flere byer utenfor selve London slik byen historisk har vært definert. Det administrative området ble opprettet den 1. april 1965 og har vært en London-region siden 1. april 1994.Travers, T. (2004): The Politics of London. Det består av City of London og 32 bydeler i London hvor 12 er i Indre London og 20 er Ytre London.London Government Act 1963 (PDF), Legislation.gov.uk

City of London er et eget grevskap, men er en del av regionen Stor-London. Siden 2000 har Stor-London blitt administrert av Stor-Londons myndigheter (Greater London Authority), og har i tillegg til en folkevalgt forsamling, Londonforsamlingen, en direkte valgt borgermester. Statusen avviker fra normen, da man skulle forvente at Stor-London var et administrativt grevskap; i stedet ble det gjort til en egen region. Bakgrunnen for dette er at det ville være komplisert å ha London med i en region sammen med områder som lå for langt utenfor byen, og man ønsket å inkludere City of London i enheten.

Det seremonielle grevskap benyttet av Stor-Londons lordløytnant omfatter ikke City of London.Administration of Justice Act 1964 (PDF), Legislation.gov.uk Myndighetene for Stor-London, som består av borgermesteren i London og Londonforsamlingen, har hovedkvarter i London City Hall (rådhuset) og har vært ansvarlig for strategisk lokalstyre siden 2000. Stor-London dekker det samme området som Londons valgkrets for Europaparlamentet. Stor-London er også første nivå av NUTS for statistisk hensikt og dekker  km².Watson, Jo (25. juli 2009): «Access to Nature Regional Targeting Plan – London»    (PDF), Natural England. Området hadde en befolkning på over 8 millioner ved folketellingen i 2011.Nøyaktig  (2011); «T 08: 2011 Census – Population and Household Estimates for England and Wales, March 2011» (PDF). Office for National Statistics. 16. juli 2012 Ved sammenligningen av varer og tjenester (GVA) per hode har Stor-London den største andelen i hele Storbritannia med  pund.«Regional Gross Value Added highest in London in 2012». Office for National Statistics. ONS (2014).

 Historie 

Stor-London ble opprettet i 1965 ved en sammenslåing av de administrative grevskapene Middlesex og London. City of London, som tidligere ikke hadde hatt direkte forbindelse til Londons administrasjon, ble også tatt med. Noen områder i Kent, Hertfordshire, Surrey og Essex ble også overført til Stor-London. I tillegg til disse grevskapene grenser regionen også til Buckinghamshire.

Regionen hadde først et todelt lokalstyre, der Stor-Londonrådet delte makten med myndighetene i City of London og de 32 bydelsrådene. Stor-Londonrådet ble avskaffet av Margaret Thatchers regjering i 1986. Noen av oppgavene ble lagt til bydelsrådene og City of Londons myndigheter, mens andre ble lagt til sentralmyndighetene. I 2000 opprettet Arbeiderpartiet Stor-Londons myndigheter, som består av Londonforsamlingen og borgermesteren. Bydelsrådene ble avskaffet.

 Befolkning 

Befolkningen i regionen vokste fra omkring 1,1 million i 1801 til omkring 8,5 millioner i 1939. I 1980-årene gikk den kraftig ned, til omkring 6,5 millioner. Den stiger nå igjen, og man har beregnet at den vil nå 8,15 millioner i 2016. Årsaken til nedgangen er først og fremst bedre kommunikasjon til og fra områdene i nærhet av regionen, slik at mange har blitt pendlere fra mindre steder utenfor byen. Londons pendlerområde er betraktelig større enn regionen, med opptil 14 millioner innbyggere.

Før 1965 kunne man også finne referanser til Stor-London som en mer uformell enhet. Dette forekom særlig i forbindelse med politiet, som ble omtalt som Stor-Londons politi. Det formelle navnet på politistyrken, Metropolitan Police Service, foretrekkes av de fleste, selv om den dekker områder utenfor selve metropolen London.

 Kart over administrative bydeler (boroughs) 

 City of London
City of Westminster
Kensington og Chelsea
Hammersmith og Fulham
Wandsworth
Lambeth
Southwark
Tower Hamlets
Hackney
Islington
Camden
Brent
Ealing
Hounslow
Richmond
Kingston
Merton Fil:LondonNumbered.png Sutton
Croydon
Bromley
Lewisham
Greenwich
Bexley
Havering
Barking and Dagenham
Redbridge
Newham
Waltham Forest
Haringey
Enfield
Barnet
Harrow
Hillingdon

 Se også 
 London
 City of London

 Referanser 

 Eksterne lenker 

 Greater London Online, nyheter, informasjon og forretningskatalog
 Greater London Business Community Directory



Kategori:Londons geografi
Kategori:Etableringer i 1965
Kategori:Englands regioner